wickkiey/tamil-wikipedia-chunked huggingface dataset:
# குடையுருமஞ்சரி

**அம்பெல்** அல்லது **குடை மஞ்சரி**யில் மையத்தண்டு தனித்தோ கிளைத்தோ காணப்படலாம். ஆனால் மஞ்சரித்தண்டின் செங்குத்தான வளர்ச்சி திடீரென்று தடைபட்டு, நுனியில் கொத்தான பூவடிச்செதில்கள் தோன்றுகின்றன. இவை வட்டப்பூவடிச்செதில்கள் (இன்வலுகர் ஆப் பிராக்ட்சு) எனப்படும். இவற்றின் கோணங்களிலிருந்து ஒரே நீளமுள்ள காம்புடைய மலர்கள் குடை போன்ற அமைப்பில் தோன்றுகின்றன. எடுத்துக்காட்டு - அல்லியம் சீபா (வெங்காயம்)
# குடையுருமஞ்சரி

## கூட்டு அம்பெல்

அம்பெல் அல்லது குடை மஞ்சரியின் மையத்தண்டு கிளைத்து ஒவ்வொரு கிளையின் நுனியிலும் ஒரு அம்பெல் மஞ்சரி காணப்பட்டால் அது கூட்டு அம்பெல் எனப்படும். எடுத்துக்காட்டு-டாகசு கரோட்டா(காரட்)
# வசந்தி என். பட்-நாயக்

**வசந்தி என்.பட்-நாயக்** (*Vasanti N. Bhat-Nayak*) என்பவர் மும்பை பல்கலைக்கழகத்தின் கணிதவியல் துறைத் தலைவராகப் பணியாற்றியவர் ஆவார். மேலும் இவர் சேர்வியல் பாடப்பிரிவின் பேராசியராகவும் விளங்கினார். வசந்தி நாயக் 1938 ஆம் ஆண்டு சூன் மாதம் 10 ஆம் நாள் பிறந்தார். உட்கணங்கள், இருமாறி வரைபடங்கள், நயமான வரைபடங்கள், வரைபடச் சமன்பாடுகள் மற்றும் இதர வரைபடக் கோட்பாடுகளுக்காக இவர் நன்கு அறியப்படுகிறார்.  
பூனாவில் கொங்கணி மொழியைத் தாய்மொழியாகக் கொண்ட கவுடு சரசுவத் பிராமணக் குடும்பத்தில் வசந்தி நாயக் இவர் கணிதத்தில் தனது முதுநிலைப் பட்டத்தை பூனே பல்கலைக் கழகத்தில் பெற்றார். சேர்வியல் கணிதத்தில் முனைவர் பட்டத்தை மும்பை பல்கலைக்கழகத்தில் படித்து முடித்தார். எசு.எசு. சிறீகாந்து இவருடைய வழிகாட்டிப் பேராசியராக இருந்தார்.  
2009 ஆம் ஆண்டு பிப்ரவரி மாதம் 12 அன்று வசந்தி நாயக் செம்பூரிலுள்ள அவரது இல்லத்தில் உயிரிழந்தார்.
# தாதா தர்மதிகாரி

<span>**ஷங்கர் திரிம்பக் தர்மதிகாரி** (18 ஜூன் 1899 - 1 டிசம்பர் 1985), தாதா தர்மதிகாரி என அனைவராலும் நன்கு அறியப்பட்டவர். இந்திய சுதந்திர போராட்ட வீரராகவும், இந்தியாவில் சமூக சீர்திருத்த இயக்கங்களின் தலைவராகவும் இருந்தார். இவர் மகாத்மா காந்தியின் உறுதியான கொள்கைகளை பின்பற்றுபவராக இருந்தார்.
</span>**.**  
இவர் சேவாகிராம், வார்தாவில் டிசம்பர் 1, 1985 அன்று இறந்தார்.
# தாதா தர்மதிகாரி

## மேலும்காண்க

- காந்தியம்
- சர்வோதயா
# நீலகண்ட தீட்சிதர்

நீலகண்ட தீட்சிதர் 17 வது நூற்றாண்டில்மதுரை மன்னர் திருமலை நாயக்கர் ஆட்சியில் அமைச்சராக இருந்தார். இவர், அத்வதத்தில் சிறந்த ஞானியான அப்பய்யா .தீட்சிதரின் வம்சாவளியாவார். அவர் மீனாட்சியம்மையின் பக்தர் ஆவார். இவர் பலகவிதைகளையும் இலக்கிய படைப்புகளையும் உருவாக்கியுள்ளார், அவற்றில் மிகவும் பிரபலமானது ஆனந்த சாகர ஸ்தவம்ஆகும்.
# நீலகண்ட தீட்சிதர்

## வாழ்க்கைவரலாறு

மகாகவி ஸ்ரீ நீலகண்ட தீட்சிதர் 16 ஆம் நூற்றாண்டில் 1594ம் வருடம் ஆங்கில மாதம் மே 23ம் தேதி
பிறந்தார். அவர் பரத்வாஜ கோத்ரம் மற்றும் ஒரு சாம வேதியலார். திருமமு நாயக்க மன்னரின் அரசவையில் பணிபுரிந்த காலத்தில், மதுரை மீனாட்சி அம்மன் ஆலயத்தில் தற்போதுபுது மண்டபம் என அழைக்கப்படும் வசந்த மண்டபம் இவரது மேற்பார்வையில் கட்டப்பட்டது. முதுமை காலத்தில் அவர் திருநெல்வேலி மாவட்டத்தில் பலமடை கிராமத்தில் வசித்தார். பலமடை கிராமம் திருமுல்லை நாயக்க மன்னரால் அவருக்கு பரிசாக வழங்கப்பட்டது. அதற்கான  தொல்பொருள்சான்றுகள் செப்பு தகடுகளாக உள்ளது. அவருடைய இலக்கிய படைப்புக்களில்சில கங்காவதரனம்,முகுந்தவிலாஷ்,குருராஜஸ்தவம்,சிவதத்வராஹஸ்யம்.  
அவரது படைப்புகள் தொடர்ந்து சென்னையில் மகாகவி நீலகண்ட தேக்ஷிதர் அறக்கட்டளையால் வெளியிடப்படுகின்றன. சென்னையில் இருந்து வெளியிடப்படும் அம்மன் தரிசனம் போன்ற ஆன்மீக பத்திரிகைகளில் அவை வெளியிடப்படுகின்றன. அவரது பிறந்த நாள் மற்றும் சமாதி தினம் ஒவ்வொரு ஆண்டும் தொடர்ந்து பலமடை கிராமத்தில் கொண்டாடப்படுகிறது.
# நீலகண்ட தீட்சிதர்

## எழுதிய நூல்கள்

1. கலிவிடம்பணம்
1. சபாரஞ்சன சதகம்
1. சாந்தி விலாசம்
1. வைராக்கிய சதகம்
# அம்பாபூர்

**அம்பாபூர்** (ஆங்கிலத்தில் : Ammbappur) என்பது தமிழ் நாட்டின் அரியலூர் மாவட்டம், உடையார்பாளையம் வட்டத்தில் அமைந்துள்ள ஒரு கிராமமாகும்.
# அம்பாபூர்

## மக்கள்வகைப்பாடு

இந்திய மக்கள் தொகை கணக்கெடுப்பின்படி 2011 ஆம் ஆண்டிற்கான கணக்கெடுப்பு அறிக்கையின்படி, அம்பாபூர் கிராமத்தின்மொத்த மக்கள் தொகை 3029 ஆகும். இவர்களில் 1531 ஆண்களும், 1498 பெண்களும் வசிக்கின்றனர்.
# ஆரணி (திருவண்ணாமலை மாவட்டம்)

**ஆரணி** , பொதுவாக **பெரிய ஆரணி** என்றும் அழைக்கப்படுகிறது, தென் இந்தியாவின் தமிழ்நாட்டில் அமைந்துள்ள ஒரு முக்கியத் தமிழ்நகரமாகும். இது திருவண்ணாமலை மாவட்டத்தைச் சேர்ந்த தேர்வு நிலை நகராட்சியாகும். தொண்டை நாடு என அழைக்கப்படும் பகுதியைச் சேர்ந்தது. இந்நகராட்சியில் 33 உறுப்பினர்களைக் கொண்ட மன்றம் இயங்குகிறது.  
ஆரணி நகரம், பட்டுப் புடைவைகள் மற்றும் ஆரணி பொன்னி எனப்படும் நறுமணமிக்க நெல்வகைக்கு பெயர்பெற்றது. இங்கு பல நூற்பாலைகள், கைத்தறி நெசவுத் தொழில்கள் மற்றும் உழவர்தொழில் சார்ந்த பல சிறு, நடுத்தர முயற்சிகள் உள்ளன. இந்நகரம், வணிகம், உற்பத்தி மற்றும் பண்பாட்டு வழிநடத்தல்களின் மையமாகத் திகழ்கிறது. இதனால், "**பட்டுப் புடைவையின் ஊர்**" (*Silk City*) என்ற சிறப்புப் பெயரும் வழங்கப்படுகிறது.  
இந்த ஊரை தனி மாவட்டமாக உருவாக்க வேண்டும் என்ற மக்கள் விருப்பம் கடந்த பல ஆண்டுகளாக நிலவுகிறது. இதனை ஏற்று, 22 மார்ச் 2021 அன்று நடைபெற்ற சட்டமன்றத் தேர்தல் வாக்குறுதியில், அப்போதைய தமிழ்நாடு முதல்வரும் அதிமுகவின் பொதுச் செயலாளருமான திரு. எடப்பாடி க. பழனிசாமி அவர்கள், ஆரணியைத் தலைமையிடமாகக் கொண்டு புதிய மாவட்டம் அமைக்கப்படும் என உறுதி அளித்தார்.  
திருவண்ணாமலை மாவட்டத்தில் ஆரணி இரண்டாவது பெரிய நகரமாகும். இது கமண்டல நாகநதி என்ற நதிக்கரையில் அமைந்துள்ளது. காஞ்சிபுரத்திற்குப் பிறகு, நெசவுத் துறையில் பட்டுப் புடைவைகளுக்காக, தஞ்சாவூருக்குப் பிறகு நறுமணமிக்க பொன்னி அரிசிக்காக ஆரணி பெருமைப்படுகின்றது. இதன் காரணமாக, இந்த நகரம் இந்தியாவில் "**பட்டு நகரம்**" என்றும், தமிழ்நாட்டில் "**அரிசி நகரம்**" என்றும் அழைக்கப்படுகிறது.  
ஆரணி பட்டுச் சேலைக்கு புவிசார் குறியீடு (GI Tag) வழங்கப்பட்டதுடன், தேசிய விருதும் கிடைத்துள்ளது. அதேபோல் ஆரணி அரிசிக்கும் தேசிய விருது கிடைத்துள்ளது.  
முந்தைய காலங்களில், ஆரணி வட ஆற்காடு மாவட்டத்தின் ஒரு பகுதியாக இருந்தது.
# ஆரணி (திருவண்ணாமலை மாவட்டம்)

## ஆரணி மற்றும் அதைச் சுற்றியுள்ள கோவில்கள்

- புத்திர காமேட்டீசுவரர் திருக்கோவில்
- கைலாசநாதர் கோவில்
- எந்திர சனீசுவரன் கோவில்
- பச்சையம்மன் கோவில்
- பெரியநாயகி அம்மன் கோல்
- அருள்மிகு வேம்புலியம்மன் திருக்கோயில்
- சந்திரசேகரசுவாமி கோவில்  
இதன் காரணமாக, **"கோவில்களின் நகரம்"** என்ற பெயரும் பெற்றுள்ளது.
# ஆரணி (திருவண்ணாமலை மாவட்டம்)

## ஆரணி நகரம் உருவாக்கம்

### ஆரணி நகராட்சி

- ஆரணி 1931 ஆம் ஆண்டு மூன்றாம் நிலை நகராட்சியாக உருவாக்கப்பட்டது.
- (அரசாணை:564) 2.04.1951 ஆம் ஆண்டு இரண்டாம் நிலை நகராட்சியாக தரம் உயர்த்தப்பட்டது.
- (அரசாணை: 851) 9.05.1983 ஆம் ஆண்டு முதல் நிலை நகராட்சியாகவும் தரம் உயர்த்தப்பட்டது.
- (அரசாணை:1054) 4.04.2008 ஆம் ஆண்டு முதல் தேர்வு நிலை நகராட்சியாக தரம் உயர்த்தப்பட்டு இன்று வரை செயல்பட்டு வருகிறது. ஆரணி,தமிழ்நாட்டில் உள்ள ஒரு சிறந்த தேர்வு நிலை நகராட்சி ஆகும். இந்த நகராட்சியில் மொத்தம் 33 வார்டுகள் உள்ளன. திருவண்ணாமலை மாவட்டத்தில் இரண்டாவது பெரிய நகராட்சியாக வரும் மற்றும் நகராட்சியாக உருவாக்கப்பட்டு 72 ஆம் ஆண்டில் அடியெடுத்து வைத்து ஆரணி நகராட்சி சாதனை படைத்து வருகிறது. ஆரணி நகரை இந்த நகராட்சி நிர்வாகம் தூய்மைப்படுத்துகிறது. ஆரணி நகராட்சியானது ஆண்டு வருமானம் 12 கோடிக்கு அதிகமாக வருவாய் ஈட்டித்தருகிறது.திருவண்ணாமலை மாவட்டத்தில் நகராட்சி நிர்வாகம் மூலமாக அதிக வருவாய் ஈட்டித்தரும் நகரமாக உள்ளது.
- ஒவ்வொரு தொகுதிக்கும் ஒரு தேர்ந்தெடுக்கப்பட்ட உறுப்பினர் உள்ளார். நகராட்சி தன் செயல்பாடுகளை பொது நிர்வாகம், பொறியியல், வருவாய், பொது சுகாதாரம், நகரமைப்புத் திட்டம் மற்றும் தகவல் தொழில்நுட்பம் என்ற ஆறு துறைகளுக்குப் பகிர்ந்தளித்துச் செயல்பட்டு வருகிறது. இந்த துறைகள் அனைத்தும் ஆட்சித்துறைத் தலைவரான நகராட்சி ஆணையரின் கட்டுப்பாட்டின் கீழ் இயங்குகின்றன. நகராட்சித் தலைவர், துணைத்தலைவர் மற்றும் மக்கள் பிரதிநிதிகளாகத் தேர்ந்தெடுக்கப்பட்ட தொகுதி உறுப்பினர்கள் 33 பேர் கொண்ட அமைப்பு சட்டமியற்றும் பணியை மேற்கொள்கிறது.
- தமிழ்நாடு காவல் துறையின் துணை கண்காணிப்பாளர் தலைமையிலான உட்பிரிவு மூலமாக நகரின் சட்டம், ஒழுங்கு பராமரிக்கப்பட்டு வருகிறது. நகரத்தில் உள்ள 3 காவல் நிலையங்களில் ஓர் அனைத்து மகளிர் காவல் நிலையம் ஒன்றும் அடங்கும். மேலும் காவல்துறை கண்காணிப்பாளர் தலைமையில் மதுவிலக்கு அமலாக்கப்பிரிவு, சமூக நீதி மற்றும் மனித உரிமைகள் பிரிவு, மாவட்ட குற்றவியல் பிரிவு மற்றும் குற்றப்பதிவேடுகள் பிரிவு முதலிய சிறப்புப்பிரிவுகள் செயல்பட்டு வருகின்றன
# ஆரணி (திருவண்ணாமலை மாவட்டம்)

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 151&nbsp;மீட்டர் (495&nbsp;அடி) உயரத்தில் இருக்கின்றது. ஆரணி கமண்டல நாகநதி ஆற்றங்கரையில் அமைந்துள்ளது.
# ஆரணி (திருவண்ணாமலை மாவட்டம்)

## அமைவிடம்

ஆரணி, திருவண்ணாமலை மாவட்டத்தில் கமண்டல நாகநதி ஆற்றங்கரையில் அமைந்துள்ளது.
ஆரணி சென்னைக்கு 142 கி.மீ. மற்றும் காஞ்சிபுரத்திற்கு 63 கி.மீ. தென்மேற்கிலும், வேலூர் 39 கி.மீ. மற்றும் இராணிப்பேட்டைக்கு 32 கி.மீ. தெற்கிலும், திருவண்ணாமலைக்கு 60 கி.மீ. வடக்கிலும் உள்ளது. மேலும் ஆரணி நகரானது விழுப்புரம், புதுச்சேரி, திருவண்ணாமலை உள்ளிட்ட தென் மாவட்டங்களையும், வேலூர், இராணிப்பேட்டை உள்ளிட்ட வட மாவட்டங்களையும், காஞ்சிபுரம், சென்னை, செங்கல்பட்டு உள்ளிட்ட கிழக்கு மாவட்டங்களை இணைக்கும் முக்கிய சந்திப்பு முனையாகவும் விளங்குகிறது.அதுமட்டுமின்றி, வந்தவாசி, திண்டிவனம், வேலூர், காஞ்சிபுரம், இராணிப்பேட்டை, திருவண்ணாமலை, செஞ்சி, புதுச்சேரி ஆகிய நகரங்களுக்கு செல்ல ஒரு மணி நேர பயணம் ஆகும். அதற்கு உண்டான பேருந்து வசதிகளும் அடிக்கடி உள்ளது.
# ஆரணி (திருவண்ணாமலை மாவட்டம்)

## மக்கள் வகைப்பாடு

2011 மக்கள் தொகை கணக்கெடுப்பின்படி, ஆரணி நகரம், 33 வார்டுகளில் இருந்து ஆரணி நகராட்சியின் மக்கள் தொகை 92,375. ஆண், பெண் விகிதம், 1,036 பெண்களுக்கு ஒவ்வொரு 1,000 ஆண்கள் ஆகும். தேசிய சராசரியை விட 929 அதிகம், ஆனால் நீட்டிக்கப்பட்ட நகரம் உட்பட அனைத்து துணை நகர்ப்புற பகுதியில் இருந்து மக்கள் தொகை 1,19,574.  
ஆறு வயதுக்கு கீழ்6,346 பேரும் அவர்களில் 3,200 ஆண்களும் மற்றும் 3,146 பெண்களும் ஆவர். சராசரி கல்வியறிவு சதவிகிதம் 76.9% . இது தேசிய சராசரியை ஒப்பிடும்போது 72.99%. மொத்தம் 14889 குடும்பங்களில்23,298 தொழிலாளர்களில், 153 பேர்பயிர், 343 பேர் முக்கிய விவசாய தொழிலாளர்கள், 2,185 பேர் வீட்டு தொழில்கள், 17,919 பேர் மற்ற தொழிலாளர்கள், 2,698 பேர்குறு தொழிலாளர்கள், 33 பேர்குறு விவசாயிகளும், 100 பேர்குறு வேளாண் தொழிலாளர்களும், 224 பேர்குறு தொழிலாளர்கள் வீட்டு தொழில்கள் மற்றும் 2,341 பிற குறு தொழிலாளர்கள். என உள்ளனர். 2011 மக்கள் தொகை கணக்கெடுப்புப்படி, ஆரணி (எம்) இருந்தது மத வாரியாக 89.16% இந்துக்கள், 7.39% முஸ்லிம்கள், 1.8% கிரிஸ்துவர், 0.01% சீக்கியர்கள், 0.01% புத்த மதத்தினர், 1.43% சமணர்கள், 0.19% ஆவர்.
# ஆரணி (திருவண்ணாமலை மாவட்டம்)

## சொற்பிறப்பியல்

பழங்காலத்தில் ஆரணி, ஆரண்யம் என அழைக்கபட்டது; ஏனெனில் இந்தப் பெயர் சமஸ்கிருதம் மொழியிலிருந்து வந்திருக்கலாம் எனவும் கூறப்படுகிறது. ஆர் என்பது அத்தி மரம்; முற்காலத்தில் இந்த இடத்தில் அதிகப்படியான அத்திமரங்கள் இருந்துள்ளன. மேலும், இந்த இடத்தில் கமண்டல நாகநதி ஆறு ஓடுகிறது. நதியும் மரமும் ஆபரணங்களாக உள்ளதால், முறையே (ஆர்+அணி) ஆரணி என்றும், (ஆறு+அணி) ஆறணி என்றறுமாகி, பின் மருவி ஆரணி என இறுதியாகப் பெயர் பெற்றது என்றும் கூறப்படுகிறது.
# ஆரணி (திருவண்ணாமலை மாவட்டம்)

## வரலாறு

### நடுக்காட்டில் அரண்மணை

ஆரணியிலிருந்து வேலூர் தேசிய நெடுஞ்சாலையில் வடக்குப் புறமாக சென்றால் பூசிமலைக்குப்பம் என்ற இடத்தில் அதாவது ஆரணியிலிருந்து 12 கிலோமீட்டர் தொலைவில் இந்த அரண்மனை அமைந்துள்ளது. இது ஒரு ஜாகீர் காலத்து அரண்மனை ஆகும். ஐந்தாவது ஜாகீர் திருமலை சாகிப் அங்கு அவரது காதலிக்காக கட்டிய அரண்மனை பங்களா இங்கு அமைந்துள்ளது. இவர் ஓர் ஆங்கிலேய பெண்ணின் மீது கொண்ட காதலால் தனி பங்களாவைக் கட்டி அங்கு வாழ்ந்து வந்தார். இந்த சத்திய விஜயநகரில், அழகிய செந்நிற செங்கற்களால் ஆன ஓர் அரண்மனை கட்டினான். அங்கு சிறப்பாக ஆட்சி செய்துவந்த நிலையில் காலப்போக்கில் ஜாகீர்தார் மன்னர் கடல்மார்க்கமாக பிரான்சுக்கு பயணித்தபோது, அங்கு ஒரு பேரழகியைப் பார்த்து அவள் அழகில் மயங்கி, அந்த அழகியை கடல்மார்க்கமாக இந்தியாவில் உள்ள அப்போதைய ஒருங்கிணைந்த வேலூர் மாவட்டம் ஆரணி விஜயநகரத்துக்கு அழைத்து வந்து ரகசியமாக வாழ்ந்துள்ளான். ஒரு நாள் அந்த பிரான்ஸ் அழகி மாறுவேடம் அணிந்து ஜாகிர்தார் ஆண்ட விஜயநகரைப் பார்வையிட ஆசைப்பட்டு சென்றுள்ளார். அப்போது ஜாகீர்தார் மன்னன் முதல் மனைவியோடு வாழ்ந்த அரண்மனையைப் பார்த்து பிரமித்து, 'அதேபோல ஓர் அரண்மனையைக் கட்டி அதில் என்னை வாழ வையுங்கள்' என ஜாகீர்தாரிடம் கூறிவுள்ளார் அந்த அழகி. அவளது கட்டளையை ஏற்று ஆரணியை அடுத்த பூசிமலைக்குப்பம் எனுமிடத்தில் தனித்த நடுக்காட்டில் முதல் மனைவிக்குக் கட்டிய அரண்மனையைப்போல் அழகிய செந்நிற அரண்மனை கட்டி உள்ளார் அந்த மன்னன். அதில் மூன்று அடுக்கு கொண்ட மாடிகள், மாடிகளுக்குச் செல்ல மூன்று இடங்களில் படிகள், அதில் ரகசிய படிகள், முக்கியமாக விஜயநகரத்தில் அமைந்துள்ள ஆரணி அரண்மனைக்கும், காட்டில் கட்டப்பட்ட அரண்மனைக்கும் ரகசிய சுரங்கப்பாதை (அதன் வழியாக பிரான்ஸ் காதலியை சந்தித்து வந்ததாக) அதில் வாழ்ந்து வந்ததாக வரலாறு கூறுகிறது.  
பிரஞ்சு பங்களா என்று அழைக்கப்படுவது பூசிமலைக்குப்பம் காட்டில் தனித்து நிற்கிறது. பிரெஞ்சு கட்டிடக்கலை என்றால் என்னால் ஒரு தொழில்முறை கருத்தைப் பெற முடியவில்லை, இருப்பினும் இது பல பிரெஞ்சு கட்டடக்கலை அம்சங்களைக் கொண்டிருக்கலாம். இந்த அரண்மனை பூசிமலைக்குப்பம் “பிரெஞ்சு பெண்” பற்றிய காதல் கதையையும் மற்றும் பிரெஞ்சு பங்களா என்று அழைக்கப்படும் ஆரணி ஜாகிர்தாரின் அரண்மனைகளில் ஒன்றாக இருக்கும் என்பதற்கான சான்றுகளும் கட்டிடத்தின் நுழைவாயிலில் உள்ள லத்தீன் குடும்ப குறிக்கோள் ஆகும்.
# ஆரணி (திருவண்ணாமலை மாவட்டம்)

## வரலாறு

### ஆரணி கோட்டை

அப்போது மதுரையை ஆண்ட மகமூத்கான் என்ற மருதநாயகம், ராபர்ட்கெல்லி ஆகியோர் கிழக்கிந்திய கம்பெனி படைக்கு ஆதரவாக ஆரணி கோட்டையை தாக்கினர். இந்த தாக்குதலில் ஆரணி கோட்டையின் பெரும் பகுதி நாசமானது. இந்த போரில் வீரமரணம் அடைந்த ராபர்ட் கெல்லி, கர்னல் வைசூப் உட்பட பலரின் நினைவாக நினைவுத்தூண்கள் எழுப்பப்பட்டன. இதில் கெல்லியின் நினைவாக எழுப்பப்பட்ட நினைவுத்தூண் இப்போதும் கோட்டை மைதானத்தில் கம்பீரமாக நிற்கிறது. மற்றவர்களின் நினைவுத்தூண்கள் அருகருகே அமைந்துள்ளன. பல நினைவுத்தூண்கள் இருந்த இடங்கள் அழிக்கப்பட்டு வீட்டுமனைகளாக மாறி வருகின்றன. கிழக்கிந்திய கம்பெனியின் வசம் கோட்டை வந்த பின்னர் ஆரணியின் நிர்வாகம் முழுவதும் அவர்கள் வசமே சென்றது.  
தற்போது, அகழியால் சூழப்பட்ட ஒரு கோட்டை பகுதியில் உள்ள நகரம் ஆகும். இக்கோட்டை பகுதியில் வீடுகள் வன துறை, துணை சிறை, பதிவு அலுவலகம், காவல் நிலையம், மகளிர் காவல் நிலையம், விவசாய அலுவலகம், அரசு சிறுவர்கள் உயர்நிலைப்பள்ளி, அரசு பெண்கள் உயர்நிலைப்பள்ளி மற்றும் சுப்ரமணிய சாஸ்திரி உயர்நிலைப்பள்ளி ஆகியன அமைந்துள்ளன.  
பின்னாட்களில் வட ஆற்காடு மாவட்டத்தின் அங்கமாக ஆரணி மாறி, பட்டு நெசவு, விவசாயம் என்ற இரண்டு பிரதான தொழில்களில் புகழ்பெற்று வளர்ச்சியடையத் தொடங்கியது. இங்கிலாந்து ராணியின் நேரடி பார்வையில் நடந்த பிரிட்டிஷாரின் ஆட்சியின் போது ஆரணி தாலுகாவின் தலைநகராகப் பரிணமித்தது. அப்போது இதன் நிர்வாகம் சம்பந்தப்பட்ட அனைத்து அலுவலகங்களும் கோட்டைக்குள் இருந்த கட்டிடங்களில் பிரிட்டிஷாரால் செயல்பாட்டுக்கு கொண்டு வரப்பட்டன. அந்த அலுவலகங்கள் இப்போதும் அங்கு அதே கட்டிடங்களில் இயங்கி வருகின்றன. அதோடு கோட்டை வளாகத்தில் புதிய கட்டிடங்களும் எழுப்பப்பட்டு பயன்பாட்டில் உள்ளன. ஜமீன்தார் ஒழிப்பு 1948 ல் நிறைவேற்றப்பட்டும் வரை ஜாகிர் பாஸ்கர் பந்த் வழிவந்தோரால் தலைமையில் ஆரணி நகரம் ஆட்சி தொடர்ந்தது.  
இந்திய விடுதலைக்குப் பிறகு வட ஆற்காடு மாவட்டத்தின் ஓர் அங்கமாக மாறியது. அதன் பின்னர் வட ஆற்காடு மாவட்டம் தமிழ்நாடு அரசின் மூலம் மாவட்ட மறுசீரமைப்புக்கு உட்பட்டது. அதன்படி வட ஆற்காடு மாவட்டத்தில் இருந்து வேலூர் மாவட்டம் மற்றும் திருவண்ணாமலை மாவட்டம் என இரண்டாக 1989 ஆம் ஆண்டு பிரிக்கப்பட்டது. இந்த ஆரணி பகுதி திருவண்ணாமலை மாவட்டத்துடன் இணைக்கப்பட்டது.
# ஆரணி (திருவண்ணாமலை மாவட்டம்)

## தசரத மன்னனின் புத்திர காமேஷ்டி யாகம்

பேரரசன் தசரத மன்னன் தனது ஆட்சிக்குப் பிறகு, தனது குடிமக்களை பாதுகாத்து ஆட்சி செய்ய தனக்கு எந்த வாரிசும் இல்லையே என்ற கவலையில் இருந்தார். அவர், தனது குல குருவான வஷிதா அவர்களின் அறிவுறுத்தலின்படி கமண்டல நாகநதி கரைக்குச் சென்று, அங்கு சிவாலயம் நிறுவப்பட்டு, மஹரிஷி ரிஷ்யசிருங்காவின் தலைமையில் ஒரு புத்திர காமேஷ்டி யாகம் நடத்தப்பட்டது. அதன் பலனாக அவருக்கு நான்கு அழகான வீரமிக்க மகன்களாக இராமர், லஷ்மணன், பரதன் மற்றும் சத்ருக்கன் ஆகியோர் பிறந்ததாகக் கூறப்படுகிறது. தற்போது அந்த கோவில் கமண்டல நாகநதி கரையில் புத்திர காமேஷ்ட்டீஷ்வரர் ஆலயத்தின் வரலாறாகவும் மற்றும் ஆரணி நகரின் வரலாறாகவும் கருதப்படுகிறது.
# ஆரணி (திருவண்ணாமலை மாவட்டம்)

## காந்தியடிகள் வருகை

1927 ஆம் ஆண்டு செப்டம்பர் மாதம் 9 ஆம் தேதி கதர் பிரச்சாரத்திற்க்காக காந்தியடிகள் ஆரணிக்கு வருகை புரிந்தார். அப்போது ஆரணியில் தங்கி பரசுராம நாயக்கர் அரிசி ஆலையில் அவர் பிரச்சாரம் மேற்கொண்டார். அப்போது பரசுராம நாயக்கர் அவர்களின் மனைவி காந்தியடிகளை வெள்ளித்தட்டில் ஆரத்தி எடுத்து வரவேற்றார். அதே நாள் மாலையில் ஆரணி கோட்டை மைதானத்தில் கலந்து கொண்டு கதர் ஆடைகளை உடுத்தும் படி பேசினார். அதை தொடர்ந்து 1934 ஆம் ஆண்டு தீண்டாமை ஒழிப்பு பிரச்சாரத்திற்காக மகாத்மா காந்தி மீண்டும் 2வது முறையாக ஆரணிக்கு வந்தார்.
# ஆரணி (திருவண்ணாமலை மாவட்டம்)

## நகராட்சி நிர்வாகம் மற்றும் அரசியல்

| **நகராட்சி அதிகாரிகள்** |  |  |
| --- | --- | --- |
| தலைவர் | திரு.ஏ.சி மணி |  |
| துணை தலைவர் | திரு.பாரி பாபு |  |
| நகராட்சி ஆணையர் | திருமதி.தமிழ்ச்செல்வி |  |
| ஆரணி சட்டமன்ற உறுப்பினர் | திரு.சேவூர். இராமச்சந்திரன் |  |
| ஆரணி மக்களவை உறுப்பினர் | திரு.எம்.கே. விஷ்ணு பிரசாத் | } |  
ஆரணி நகராட்சியானது ஆரணி (சட்டமன்றத் தொகுதி)க்கும் மற்றும் ஆரணி மக்களவைத் தொகுதிக்கும் உட்பட்டதாகும்.  
ஆரணி (சட்டமன்றத் தொகுதி)யானது 1951 ஆம் ஆண்டு உருவாக்கப்பட்டு தேர்தலை சந்தித்தது. இந்த ஆரணி (சட்டமன்றத் தொகுதி)யில் 2,63,318 வாக்காளர்கள் உள்ளனர். 2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை அண்ணா திராவிட முன்னேற்றக் கழகத்தை (அதிமுக) சேர்ந்த திரு. சேவூர் ராமச்சந்திரன் வென்றார்.  
2008ஆம் ஆண்டு தொகுதி சீரமைப்பின் படி, ஆரணி மக்களவைத் தொகுதி உருவாக்கப்பட்டது. இத்தொகுதியில் மொத்தம் 14,45,751 வாக்காளர்கள் உள்ளனர். 2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை இந்திய தேசிய காங்கிரசு கழகத்தை (காங்கிரசு) சேர்ந்த எம்.கே.விஷ்ணுபிரசாத் வென்றார்.
# ஆரணி (திருவண்ணாமலை மாவட்டம்)

## பொருளாதாரம்

2011 ஆம் ஆண்டு இந்திய மக்கள்தொகை கணக்கெடுப்பின் படி, ஆரணி நகர தொழிலாளர் பங்கு விகிதம் 35.50% ஆகும். ஆரணி வட்டத்தின் தலைமையகமாக இருப்பதால் முதன்மைத் தொழிற்துறை தொடர்புகள் குறைவாகவும் , சேவைத்துறை நடவடிக்கைகளில் வளர்ச்சி மிகையாகவும் கொண்டுள்ளது. அரிசி தொழிற்சாலை, நெசவு தொழில் பட்டுப்புடவை உற்பத்தி, விவசாய வணிகத்தொழில் மற்றும் நகரைச்சுற்றியுள்ள தொழிற்சாலைகள் வாயிலாக இவ்வூர் மக்களுக்கு பெரும்பாலும் வேலைவாய்ப்பு கிடைக்கிறது. தொழிலாளர்களில் சுமார் 50 சதவீதம் பேர் போக்குவரத்துச் சேவைகள், வணிகம் மற்றும் சேவைத்துறைகளில் பணிபுரிபவர்களாக உள்ளனர். உற்பத்தி சார்ந்த தொழில்கள் மற்றும் குடிசைத் தொழில்கள் போன்ற இரண்டாம் நிலை தொழிற்துறை நடவடிக்கைகளில் 10 சதவீத தொழிலாளர்கள் பணிபுரிகின்றனர். நகரில் உள்ள மொத்தத் தொழிலாளர்களில் ஆண்களின் பங்கு 50 சதவீதமும் பெண்களின் பங்கு 20 சதவீதமாகவும் கணக்கிடப்பட்டுள்ளது. அதுமட்டுமில்லாமல் அன்றாட வேலைக்காக சென்னை, பெங்களூரு, கோயம்புத்தூர், திருப்பூர், சேலம், திருச்சி போன்ற இடங்களுக்கு இங்குள்ள மக்கள் இடம்பெயர்ந்து வேலை செய்கின்றனர்.  
அதுமட்டுமில்லாமல், ஆரணி பட்டு புடவைகளுக்கு புவிசார் குறியீடு மற்றும் தேசிய விருது பெற்றும் ஆரணி நகரில் பட்டு பூங்கா அமைக்கப்படாமல் உள்ளது. இந்த பட்டு பூங்கா அமைத்தால் ஆரணி பட்டுப் புடவை அதிகப்படியான வருவாய் ஈட்டும் நகரமாக வளரும். ஆரணியில் பட்டுச்சேலை மற்றும் அரிசிக்கு மிகவும் பெயர் பெற்றது.
# ஆரணி (திருவண்ணாமலை மாவட்டம்)

## பொருளாதாரம்

### ஆரணிப்பட்டு

இந்த தொழில் அதிக அளவில் ஆரணி மற்றும் ஆரணியை சுற்றியுள்ள பகுதிகளில் தழைத்தோங்கியது. வடமாதிமங்கலம் மற்றும் தேவிகாபுரம் போன்ற ஊர்களில் உள்ள கல்வெட்டுகளில் தறி நெசவு செய்த தகவல்கள் கிடைக்கின்றன. ஆரணியில் பட்டு நெசவு விஜயநகரப் பேரரசு காலத்தில் தொடங்கி ஜாகீர் ஆட்சி காலத்திலும் மற்றும் ஆங்கிலேயர் காலத்திலும் வளர்ச்சி அடைந்தது. தம்பன்ன செட்டியார் என்பவர் அமைத்த பட்டு முறுக்காலையே முதல் ஆலையாகக் கருதப்படுகிறது. பின்னர் அச்சுக்கட்டும் தொழிலை கண்ணையா நாயுடு என்பவரும், பல வண்ணங்களில் சாயமிடும் முறையை வி.விஜயராகவா நாயுடு என்பவரும் கொண்டு வந்தனர். பின்னர் படிப்படியாக பட்டு உற்பத்தி நெசவாளர்களும், பட்டு உற்பத்தி விற்பனையாளர்களும் பெருகினர்.  
நகரத்தில் பட்டு நெசவாளர்கள் நிபுணத்துவம் செய்யும் பட்டு புடவைகள், கைத்தறிகள்<nowiki/>உள்ளன. அடிக்கடி பயன்படுத்தப்படும் நெசவு, என்றாலும் சமீபத்தில் இயந்திரமயமான முறைகள் போன்ற மின் தறிகள் உள்ளன. இந்தியாவின் பட்டு ஆடைகளை உற்பத்தி செய்யும் நகரம் ஆரணி ஆகும். ஆரணி சேலை*(Arani sarees)* என்பது இந்திய<nowiki/>நாட்டில் உள்ள தமிழ்நாட்டின் ஆரணி நகரில் உருவாக்கப்படும் ஒரு பாரம்பரிய பட்டுச் சேலை ஆகும்<sup>[1]</sup>. இந்த சேலைகள் ஆரணியில் உருவாக்கப்படுவதால், ஆரணியை ஆரணி சில்க் சிட்டி (ARANI SILK CITY) எனவும் அழைப்பர்.  
சேலை என்பது நான்கு கெஜம் முதல் ஒன்பது கெஜம் வரை நீளமுள்ள தைக்கப்படாதத் துணி ஆகும்<sup>[2]</sup>. சாடி என்ற சமஸ்கிருத சொல்லை வேர்ச்சொல்லாகக் கொண்ட சேலை குறித்த குறிப்புகள் ஐந்தாவது, ஆறாவது நூற்றாண்டு காலத் தமிழ் இலக்கியங்களில் காணப்படுகின்றன.<sup>[3]</sup>தங்கச் சரிகை வேலைப்பாடுகள் இச்சேலையில் உள்ளன..காஞ்சிபுரத்திற்கு அடுத்தப்படியாக பட்டுப்புடவைகளுக்கு பெயர் பெற்றது இந்த ஆரணி பட்டு நகரம். மாவட்டத்தில் அதிக வருவாய் ஈட்டித்தரும் நகரமாக ஆரணி நகரம் உள்ளது. ஆரணி சேலை உற்பத்தியில் மற்றும் விற்பனையில் ஆரணி, பட்டுப் புடவைகளுக்கு 2018 ஆம் ஆண்டு தேசிய விருது பெற்றுள்ளது. ஆரணி சேலை புவிசார் குறியீடு<nowiki/>பெற்றுள்ளது.<sup>[4]</sup>.  
இந்தியா சுதந்திரத்தை நினைவு கூறும் வகையில் 75 வது சுதந்திர நினைவு தினத்தை முன்னிட்டு ஆரணி பட்டு புவிசார் குறியீடு பெற்றிருந்ததால் சிறப்பு அஞ்சல் மாதிரி உறைகள் அரக்கோணம் அஞ்சல் கோட்ட கண்காணிப்பாளர் அவர்கள் வெளியிட்டார்..  
ஆரணி மக்களின் நீண்ட கால கோரிக்கைக்கு ஏற்ப ஆரணி பட்டுப் புடவைகளின் உற்பத்தியை மேலும் அதிகரிக்க மத்திய அரசால் ஆரணியில் **பட்டு ஜவுளிப்பூங்கா** அமைக்க உத்தரவிட்டது.
# ஆரணி (திருவண்ணாமலை மாவட்டம்)

## பொருளாதாரம்

### ஆரணிப்பட்டு

#### ஆரணி பட்டுக் கைத்தறி குழுமம்

தமிழகத்தில் அசல் வெள்ளி ஜரிகை இழைகளை பயன்படுத்தி நெசவு செய்யும் கைத்தறி பட்டுச் சேலை குழுமங்களிலியே மிகப்பெரிய குழுமமாக ஆரணி இயங்கி வருகிறது. 35000க்கும் மேற்பட்ட பாரம்பரியமான நெசவு கலைஞர்களைக் கொண்டு ஆரணி இயங்கி வருகிறது
# ஆரணி (திருவண்ணாமலை மாவட்டம்)

## பொருளாதாரம்

### ஆரணிப்பட்டு

#### கலைஞர் கருணாநிதி கைத்தறி பட்டுப் பூங்கா

கடந்த 11 ஆம் தேதி ஏப்ரல் மாதத்தில் நடைபெற்ற சட்டமன்ற கூட்டத் தொடரில், தமிழ்நாட்டின் பட்டு ரகங்களில் ஆரணி பட்டுக்கென பிரத்யேக சிறப்பியல்புகள் உள்ளன. ஆரணி, ஒண்ணுபுரம், அத்திமலைப்பட்டு ஆகிய பகுதிகளில் ஆரணிப் பட்டுநெசவு செய்யும் கைத்தறி நெசவாளர்கள் அதிகம் வாழ்கின்றனர்.  
இருப்பினும், நகரமயமாக்கல் மற்றும் மாசடைவதால் ஏற்படும் பிரச்சினைகள் காரணமாக இப்பகுதியில் நெசவுக்கு முந்தைய மற்றும் பிந்தைய பணிகளை ஒருங்கிணைந்த முறையில் மேற்கொள்வதில் இடர்பாடுகள் ஏற்படுகின்றன.  
எனவே, நெசவுக்கு முந்தைய,பிந்தைய பணிகளை மேற்கொள்ளவும் கண்கவர் வடிவமைப்புகளில் கைத்தறி ரகங்களைஉற்பத்தி செய்யவும் ஆரணிக்கு அருகில் உள்ள பெரியண்ணநல்லூரில் **டாக்டர் கலைஞர் கருணாநிதி நூற்றாண்டு நினைவு கைத்தறி பட்டுப் பூங்கா** அமைக்கப்படும்.  
இப்பூங்காவில் நெசவுக்கூடம், சாயச்சாலை, பூஜ்ஜிய நிலை கழிவுநீர் வெளியேற்றம் வசதியுடன்கூடிய பொது சாயக்கழிவுநீர் சுத்திகரிப்பு நிலையம், வடிவமைப்பு மையம், நெசவுப் பயிற்சி, விற்பனையகம் உள்ளிட்ட உட்கட்டமைப்பு வசதிகள் ஏற்படுத்தப்படும். இதன்மூலம்சுமார் 10 ஆயிரம் கைத்தறி நெசவாளர்கள் மற்றும் பதனீட்டாளர்கள் பயன்பெறுவர்.
# ஆரணி (திருவண்ணாமலை மாவட்டம்)

## பொருளாதாரம்

### ஆரணி அரிசி

ஆரணி நகரம் அரிசி, விவசாய மற்றும் நெசவு பட்டுக்கு போன்றவைக்கு புகழ்பெற்ற ஊராகும். திருவண்ணாமலை மாவட்டத்திற்கு மிக முக்கிய பங்களிப்புவருவாய் நகரம் ஆகும். இங்கு 250க்கும் மேற்பட்ட அரிசி ஆலைகள் உள்ளன. மாநில அளவில் அரிசி உற்பத்தியில் திருவண்ணாமலை மாவட்டம், ஆரணி தான் முதல் நகரம் ஆகும்..**ஆரணி அரிசி** *(Arni Rice)* என்பது இந்திய<sup>[1]</sup>நாட்டில் உள்ள தமிழ் நாட்டைச் சேர்ந்த ஒரு நகரமான ஆரணியில் தயாரிக்கப்படும் தரமான அரிசி ஆகும்.<sup>[2]</sup> இந் நகரில் நூற்றுக்கணக்கான ஆலைகள் உள்ளன. மேலும் இந் நகரில் இருந்து நாட்டின் பல்வேறு பகுதிகளுக்கும் மற்றும் அண்டை நாடுகளுக்கும் இவ்வரிசி விற்பனைக்குச் செல்கிறது.<sup>[3]</sup> இவை தவிர மாநிலத்தின் பல்வேறு பகுதிகளில் இருந்து வரும் நெல் வகைகள் இங்கிருக்கும் அரிசி ஆலைகளில் அரைக்கப்படுகின்றன.  
ஆரணி பகுதியில் விளையும் நெல்லுக்கு நீராதாரமாக விளங்குவது செய்யாறு ஆறும், கமண்டல நாகநதி ஆறும் ஆகும். இவ்விரு நதிகளும் ஜவ்வாது மலையில் உற்பத்தி ஆகி ஆரணி அருகே செல்கின்றன. இந்த ஆற்றுப்படுகையில் விளைவிக்கப்படும் நெல்லுக்கு கிடைக்கும் நீர் ஜவ்வாது மலையிலுள்ள காடுகளிலும், கனிமவளங்களிலிருந்தும் நுண் ஊட்டச் சத்துகள் கொண்டு வருவதும் ஒரு காரணமாகக் குறிப்பிடப்படுகிறது. இந்தப் பகுதியில் கிடைக்கும் நன்னீரில் அரிசி வேகவைக்கப்படுவதால் தமிழகத்தில் எங்கிருந்து நெல்லைப் பெற்றாலும் சுவை கூடி விடுகிறது என்பது தான் ஆரணி அரிசியின் சிறப்பு. எனவேதான் சென்னை போன்ற பெருநகரங்களில் எங்கு கிடைக்கும் ஆரணி அரிசி என்று விளம்பரப்படுத்துகின்றன.  
கடந்த ஆகஸ்ட் மாதம் 2019 ஆம் ஆண்டு தமிழ்நாட்டில் அரிசி உற்பத்தியில் ஆரணி அரிசி முக்கியப் பங்கு வகித்துள்ளது. அரிசி உற்பத்தியில் ஆரணி அரிசியானது தஞ்சாவூர் அரிசி<nowiki/>யைப் பின் தள்ளியுள்ளது. தற்போது தமிழ்நாட்டில் அரிசி உற்பத்தியில் திருவண்ணாமலை மாவட்டம் தான் முன்னனியில் உள்ளது. அரிசி உற்பத்தியில் முன்னணி பெற்றதால் ஆரணி அரிசிக்கு ஜிம் விருதும் மற்றும் தேசிய அளவில் தேசிய விருதும் 2018 ஆம் ஆண்டு இந்திய அரசால் வழங்கப்பட்டது.
# ஆரணி (திருவண்ணாமலை மாவட்டம்)

## போக்குவரத்து

ஆரணி தொடருந்து மற்றும் சாலை மூலமாக பெரு நகரங்களுடன் நன்கு இணைக்கபட்டுள்ளது.
# ஆரணி (திருவண்ணாமலை மாவட்டம்)

## போக்குவரத்து

### சாலை வசதிகள்

பல்வேறு நன்கு அமைக்கப்பட்ட சாலைகள் மூலம் ஆரணி நகரம் இணைக்கப்பட்டுள்ளது. விழுப்புரம் – இராணிப்பேட்டை சாலையின் மூலம் ஆற்காடு, சென்னை, காஞ்சிபுரம், திருத்தணி மற்றும் சேத்துப்பட்டு, செஞ்சி, விழுப்புரம் மற்றும் தென்மாவட்டங்களை இணைக்கும் வகையில் **மாநில நெடுஞ்சாலை எண்-4** ஆரணி வழியாகச் செல்கிறது. **தேசிய நெடுஞ்சாலை எண்-132** மூலம் வேலூர், திருப்பதி, சித்தூர், திருப்பத்தூர், பெங்களூர் மற்றும் வந்தவாசி, திண்டிவனம், மேல்மருவத்தூர், செங்கல்பட்டு, புதுச்சேரி, கடலூர் மற்றும் சிதம்பரம் ஆகிய நகரங்களையும் இணைக்கிறது.
**மாநில நெடுஞ்சாலை எண்- 237A** மூலம் போளூர், செங்கம், திருவண்ணாமலை, கிருஷ்ணகிரி, தர்மபுரி, திருக்கோவிலூர், திருச்சி,கள்ளக்குறிச்சி மற்றும் சேலம் ஆகிய நகரங்களை இணைக்கிறது. அதேபோல் **மாநில நெடுஞ்சாலை 5A** ன் மூலம் செய்யார், காஞ்சிபுரம் மற்றும் தாம்பரம் ஆகிய நகரங்களை இணைக்கும் வகையில் சாலைகள் அமைக்கப்பட்டுள்ளன.
| NH 132 | ஆரணி | வேலூர் | கண்ணமங்கலம் |  |
| --- | --- | --- | --- | --- |
| SH 4 | இராணிப்பேட்டை | விழுப்புரம் | ஆற்காடு, ஆரணி, சேத்துப்பட்டு, செஞ்சி, விழுப்புரம் |  |
| SH 5A | ஆரணி | காஞ்சிபுரம் | செய்யாறு |  |
| SH 237 (சேலம் - சென்னை) இணைக்கும் மாற்றுவழி சாலை | செங்கம் | ஆரணி | புதுப்பாளையம், போளூர், களம்பூர் |  |
| SH 239 | ஆரணி | படவேடு | சந்தவாசல் |  |
| SH 240 | ஆரணி | திண்டிவனம் | பெரணமல்லூர், வந்தவாசி, தெள்ளாறு |  |
| மாவட்ட சாலை MH40 | ஆரணி | தேவிகாபுரம் | தச்சூர் |  |
| மாவட்ட சாலை | ஆரணி | தேசூர் | பெரணமல்லூர், இஞ்சிமேடு, மழையூர் |  |
| மாவட்ட சாலை | ஆரணி | விளாப்பாக்கம் | சேவூர், ஆரணி அரண்மனை |  |
| மாவட்ட சாலை | ஆரணி | வாழைப்பந்தல் | முனுகப்பட்டு | } |  
ஆகிய முக்கிய சாலைகள் ஆரணியை இணைக்கின்றன.ஆரணிக்கு வெளியே ஆரணியை இணைக்க சென்னை (ஆற்காடு) சாலை, சென்னை சாலை, காஞ்சிபுரம் சாலை மற்றும் கடலூர் சாலை ஒரு பைபாஸ் சாலை பணிகள் நிறைவடைந்துள்ளன.
# ஆரணி (திருவண்ணாமலை மாவட்டம்)

## போக்குவரத்து

### அரசு விரைவுப் போக்குவரத்து கழகம்

அரசு விரைவுப் போக்குவரத்துக் கழகம் சார்பில் திருப்பதி, வேலூர், சேலம், கோயம்புத்தூர், சித்தூர், கும்பகோணம், மயிலாடுதுறை, தஞ்சாவூர், கோவில்பட்டி, தூத்துக்குடி, திருச்சி, மதுரை, திருநெல்வேலி ஆகிய தொலைதூர நகரங்களுக்கு SETC பேருந்து சேவைகள் மூலம் இயக்கப்படுகின்றன.
# ஆரணி (திருவண்ணாமலை மாவட்டம்)

## போக்குவரத்து

### இரயில் போக்குவரத்து வசதிகள்

ஆரணி வழியாக இரயில் பாதைகள் இணைக்க விழுப்புரம்- காட்பாடி தொடருந்து பாதை ஆரணி சைதாபேட்டையில் அமைய வேண்டிய இரயில் நிலையம், (தனியார் பேருந்து நல முதலாளிகள், நீதிமன்றம் மூலம் தடை உத்தரவு பெற்றதால்) ஆரணி – திருவண்ணாமலை சாலையிலுள்ள களம்பூர் எனுமிடத்திற்கு மாற்றப்பட்டது. ஆரணி நகரத்திற்கு இரயில் நிலையம் ஏதும் இல்லை. ஆயினும் வணிகப் புகழ் பெற்ற நகரத்திற்கு 8 கி.மீ. தொலைவில் இரயில் நிலையம் அமைக்கப்பட்டு அந்த இரயில் நிலையத்திற்கு **ஆரணி சாலை தொடருந்து நிலையம்** எனப் பெயரிடப்பட்டது. ஆரணி வர விரும்பும் புதிய மக்கள் இந்த இரயில் நிலையத்திலிருந்து ஆரணிக்குச் சுலபமாக செல்ல வழி வகுக்கும்.திருவண்ணாமலை நகரம் மற்றும் சந்திப்பு இரயில் நிலையங்களுக்கு அப்பால், மாவட்டத்தின் மூன்றாவது பெரிய இரயில் நிலையம் ஆகும். மக்கள் பயன்பாட்டிற்கு 1889-ஆம் வருடம் திறக்கப்பட்டது.  
இங்கிருந்து பெங்களூரு, யஸ்வந்த்பூர், வேலூர் - காட்பாடி, கொல்கத்தா, ஹௌரா, திருப்பதி,
கடலூர், பாண்டிச்சேரி, மன்னார்குடி, மாயவரம், கும்பகோணம், திருச்சி, திண்டுக்கல், மதுரை, சென்னை சென்ட்ரல், அரக்கோணம், திருவள்ளூர் ஆகிய ஊர்களுக்கும் இரயில் சேவைகள் உள்ளன.  
அதுமட்டுமின்றி, ஆரணி நகரின் வழியாக இரயில்கள் செல்ல திண்டிவனம் - நகரி இரயில் பாதை திட்டம் அமைக்க கடந்த 2008-ஆம் ஆண்டு மத்திய அரசு மூலம் அறிவிப்பு வெளியிடப்பட்டு, அதற்கான திட்டம் தீட்டப்பட்டு உள்ளது. அதற்கான பணிகளும் நடைபெற்று வருகின்றன.
# ஆரணி (திருவண்ணாமலை மாவட்டம்)

## போக்குவரத்து

### விமானப் போக்குவரத்து

ஆரணியில் விமான நிலையம் ஏதுமில்லை. இருந்தாலும் அருகிலுள்ள விமான நிலையங்கள் மூலம் ஆரணி மக்கள் பயன்படுத்தி வருகின்றனர்.  
- ஆரணியிலிருந்து வேலூர் விமான நிலையம் 45 கி.மீ. தொலைவில் அமைந்துள்ளது.
- ஆரணியிலிருந்து சென்னை பன்னாட்டு வானூர்தி நிலையம் 123 கி.மீ. தொலைவில் அமைந்துள்ளது.
- ஆரணியிலிருந்து புதுச்சேரி வானூர்தி நிலையம் 116 கி.மீ. தொலைவில் அமைந்துள்ளது.
# ஆரணி (திருவண்ணாமலை மாவட்டம்)

## வரலாற்றுச் சிறப்புமிக்க கோவில்கள்

- அருள்மிகு கைலாசநாதர் ஆலயம், ஆரணி
- திருமலை சமணர் கோயில் ஆலயம், திருமலை, ஆரணி
- அருள்மிகு ரேணுகாம்பாள் ஆலயம், படவேடு, ஆரணி
- புத்திர காமேட்டீஷ்வரர் ஆலயம், ஆரணி
- அருள்மிகு பெரியநாயகி அம்மன் ஆலயம், தேவிகாபுரம் ஆரணி வட்டம்
- எந்திர வடிவில் சனீஸ்வரபகவான் ஆலயம், ஏரிக்குப்பம் ஆரணி வட்டம்.
- அருள்மிகு பச்சசையம்மன் சமேத மன்னார்சாமி திருக்கோயில், முனுகப்பட்டு, ஆரணி
- ஊமைக்கு வாய் கொடுத்த உத்தமராயர் ஆலயம், அய்யம்பாளையம், ஆரணி வட்டம்
- அமிர்தாம்பிகை உடனுறை சந்திரசேகரேஸ்வரர் ஆலயம், காமக்கூர், ஆரணி வட்டம்
# ஆரணி (திருவண்ணாமலை மாவட்டம்)

## கல்வி நிறுவனங்கள்

ஆரணி, திருவண்ணாமலை மாவட்டத்தில் ஒரு தனி கல்வி மாவட்டம் ஆகும். தலைமை கல்வி மாவட்ட அலுவலகம் ஆரணியில் அமைந்துள்ளது.  
இங்கு அரசு பல்கலைக்கழகப் பொறியியற் கல்லூரி<nowiki/>, அரசு கல்லூரி மற்றும் தனியார் கல்லூரி, பள்ளிகள் அமைந்துள்ளன. அதுமட்டுமில்லாமல் ஆரணியில் அரசினர் ஆண்கள் மேல்நிலைப் பள்ளி அமைந்துள்ளது. இந்தப் பள்ளி 1915 ஆம் ஆண்டு உருவாக்கப்பட்டது. அதுமட்டுமில்லாமல் ஓர் அரசினர் பெண்கள் மேல்நிலைப் பள்ளியும் அமைந்துள்ளது. இவற்றில் ஆண்கள் மேல்நிலைப் பள்ளி ஒரு நூற்றாண்டைக் கடந்த பள்ளியாகும். அதுமட்டுமின்றி, ஆரணியில் ஒரு பல்கலைக்கழகப் பொறியியற் கல்லூரி, தச்சூரில் இயங்கி வருகிறது. இது அண்ணா பல்கலைக்கழகத்தின் கீழ் இயங்கும் ஓர் அரசுப் பொறியியல் கல்லூரி ஆகும். இந்தக் கல்லூரி 2009 ஆம் ஆண்டு வரை ஆரணிக் கோட்டையில் செயல்பட்டு வந்தது. கல்லூரிக்கென சொந்தக் கட்டிடம் கட்டப்பட்ட பிறகு தேவிகாபுரம் சாலையிலுள்ள தச்சூரில் செயல்படத் துவங்கியது.
# ஆரணி (திருவண்ணாமலை மாவட்டம்)

## கல்வி நிறுவனங்கள்

### பொறியியல் கல்லூரிகள்

- அண்ணா பல்கலைக்கழகப் பொறியியல் கல்லூரி - ஆரணி
- AISECT affiliated Arni Branch IT/ITES Training Centre: MTECH Solutions, Opp RCM Church Arni.
- பாலாஜி சொக்கலிங்கம் பொறியியல் கல்லூரி - ஆரணி
- அண்ணாமலையார் பொறியியல் கல்லூரி, ஆரணி
- ரேணுகாம்பாள் பொறியியல் கல்லூரி, ஆரணி - திருவண்ணாமலை சாலை, ஆரணி
# ஆரணி (திருவண்ணாமலை மாவட்டம்)

## கல்வி நிறுவனங்கள்

### கலை மற்றும் அறிவியல் கல்லூரிகள்

- Dr.M.G.R. சொக்கலிங்கம் கலை மற்றும் அறிவியல் கல்லூரி - ஆரணி
- பாரதி மகளிர் கலை மற்றும் அறிவியல் கல்லூரி - குன்னத்தூர் கிராமம், ஆரணி வட்டம்
- ரேணுகாம்பாள் கலை மற்றும் அறிவியல் கல்லூரி, ஆரணி - திருவண்ணாமலை சாலை , ஆரணி
# ஆரணி (திருவண்ணாமலை மாவட்டம்)

## கல்வி நிறுவனங்கள்

### தொழில்நுட்பக் கல்லூரிகள்

- Dr.M.G.R. தொழில்நுட்பக் கல்லூரி - இரும்பேடு, ஆரணி
- கொங்கு நாடு தொழில்நுட்பக் கல்லூரி, கூடலூர், ஆரணி
- ரேணுகாம்பாள் தொழில்நுட்பக் கல்லூரி, ஆரணி - திருவண்ணாமலை சாலை, ஆரணி
# ஆரணி (திருவண்ணாமலை மாவட்டம்)

## கல்வி நிறுவனங்கள்

### பள்ளிகள்

- சுப்ரமணிய சாஸ்திரி உயர்நிலைப்பள்ளி
- சிங்காரவேலர் மழலையர் மற்றும் தொடக்கப்பள்ளி ( SLS மில்)
- அரசு சிறுவர்கள் உயர்நிலைப்பள்ளி
- அரசு பெண்கள் உயர்நிலைப்பள்ளி
- சி. எஸ். ஐ. பள்ளி
- செயின்ட் மேரி உயர்நிலைப்பள்ளி
- கண்ணம்மாள் மழலையர் ஆரம்பப்பள்ளி
- ஏ. சி. எஸ்.மேல் நிலைப்பள்ளி
- ஆரஞ்சு சி.பி.எஸ்.இ. மற்றும் ஐ.ஜி.சி.எஸ்.சி. பள்ளி
- பாரதி மெட்ரிக் மேல்நிலைப்பள்ளி
- பெஸ்ட் மெட்ரிக் மேல்நிலைப்பள்ளி
- எய்ம் மெட்ரிக் மேல்நிலைப்பள்ளி
- CSC – Common Service Centre/ Digital Seva Centre – Opp RCM Church. Arni.Contact VLE: Mr.V. Clement Raja. (Ph.D)
- AWERD NGO, (A Voluntary Organization working for Women, Youths and Children's with various Welfare activities, since 2000
# ஆரணி (திருவண்ணாமலை மாவட்டம்)

## முக்கிய இடங்கள்

- ஆரணி காய்கறி மார்க்கெட் வளாகம்
- ஆரணி பூ மார்க்கெட் வளாகம்
- ஆரணி பழக்கடை மார்க்கெட் வளாகம்
- ஆரணி பழைய பேருந்து நிலையம்
- ஆரணி புதிய பேருந்து நிலையம்
- ஆரணி கோட்டை (அ) இராபர்ட் கெல்லி நினைவிடம்
- கைலாசநாதர் ஆலயம்
- ஆரணி நகராட்சி வளாகம்
- காந்தி சாலை
- சத்தியமூர்த்தி சாலை
- அரசு பொறியியல் கல்லூரி
- அவுசிங்போர்டு ஜங்ஷன்
- வந்தவாசி சாலை ஜங்ஷன்
- மாங்காமரம் ஜங்ஷன்
- வாழைப்பந்தல் சாலை ஜங்ஷன்
- ஆரணி பட்டு உற்பத்தி செய்யும் இடம்
- ஆரணி அரிசி உற்பத்தி செய்யும் இடம்
- கமண்டல நாகநதி பாலம்
- சேவூர் ஜங்ஷன் ரவுண்டானா
- செய்யார் ஜங்ஷன் ரவுண்டானா
- புத்திர காமேட்டீஷ்வரர் ஆலயம்
- எஸ்.வி.நகரம் அரண்மனை
- பூசிமலைக்குப்பம் அரண்மனை
- ஆரணி பேருந்து பணிமனை
- ஆரணி தனியார் பேருந்து பணிமனை
# ஆரணி (திருவண்ணாமலை மாவட்டம்)

## முக்கிய நபர்கள்

ஆரணியில் சில குறிப்பிட்ட முக்கிய நபர்கள் வசித்து வருகின்றனர். அவர்களின் பெயர்கள்.  
- திரு.குப்புசாமி முதலியார் எழுத்தாளர்.
- திரு. சேவூர் ராமச்சந்திரன்.,MLA (முன்னாள் தமிழக இந்து அறநிலையத்துறை அமைச்சர்)
-
-
# ஆரணி (திருவண்ணாமலை மாவட்டம்)

## இதனையும் காண்க

1. ஆரணி ஜாகீர்
1. திருமலை சமணர் கோயில் வளாகம்
1. ஆரணி கோட்டை பேருந்து நிலையம்
1. புரட்சித் தலைவர் டாக்டர் எம்.ஜி.ஆர் பேருந்து நிலையம், ஆரணி
1. ஆரணிப் பட்டுச்சேலை
1. ஆரணி மக்களவைத் தொகுதி
1. ஆரணி (சட்டமன்றத் தொகுதி)
1. ஆரணி சாலை தொடருந்து நிலையம்
1. ஆரணி பல்கலைக்கழகப் பொறியியற் கல்லூரி
1. ஆரணி அரிசி
1. சேவூர் ராமச்சந்திரன்
1. சத்தியவிஜயநகரம்
1. ஆரணி அரண்மனை
1. ஆரணி வருவாய் கோட்டம்
1. ஆரணி வட்டாரப் போக்குவரத்து அலுவலகம்
1. ஆரணி நகராட்சி
1. புத்திர காமேட்டீஸ்வரர் ஆலயம், ஆரணி
1. கமண்டல நாகநதி ஆறு
1. ஆரணி புறவழிச்சாலை
1. ஆரணி போர்
1. ஆரணி கோட்டை
# இதழமைவு (தாவரவியல்)

**இதழமைவு (***Aestivation - botany***)** என்பதுமலர் மலர்வதற்கு முன்உள்ள மொட்டு நிலையில் மலரின் பாகங்களின் அமைப்பு நிலைகளை குறிப்பதாகும். சில சமயங்களில் இதழமைவினை பிரஃபோலியேஷன் அல்லது பிரிஃபோலியேஷன் எனவும் குறிப்பிடலாம். ஆனால் இவ்வார்த்தைக்கு இதழமைப்பு எனவும் அர்த்தம் கொள்ளலாம்: அதாவது தண்டு மொட்டுக்களில் இலைகள் அமைந்துள்ள அமைப்பைக் குறிப்பதாகும்.  
தாவர வகைப்பாட்டியலில் தாவரங்களை இனம் காணும்போது இதழமைவு முதன்மை பங்காற்றுகிறது; எடுத்துக்காட்டாக, மால்வேசி குடும்ப மலர் மொட்டுக்களில், தவிர, மால்வேசிக் குடும்பத்தில்புல்லி இதழ்கள் தொடு இதழமைவு கொண்டுள்ளன; இருப்பினும் மால்வேசிக் குடும்பத்தில் ஃபெர்மாண்டோடென்ட்ரான், கைராந்தோடென்ட்ரான் போன்ற பேரினங்கள் தவறி வைக்கப்பட்டுள்ளன.
# இதழமைவு (தாவரவியல்)

## கலைச் சொற்கள்

இதழமைவு என்ற ஒரேவார்த்தையை, தாவரங்களில் இலைகளின்அமைவிற்கும் பயன்படுத்தப்படுகிறது.இதழமைவின் வகைகளை உள்ளடக்கியது:
- *தழுவிதழ்* – ஒன்றுடன் ஒன்றுதழுவிஅமைந்தது
- *ஒழுங்கற்ற திருகு*அல்லது திருகமைவு– ஒவ்வொருஅல்லி இதழ் அல்லது புல்லி இதழின் ஒரு முனை, பக்கத்திலுள்ள இதழின் ஒரு முனைக்கு வெளிப்புறமாகவும், மற்றொரு முனை பக்கத்திலுள்ள இதழின் மறுமுனைக்குஉட்புறமாகவும் அமைந்தது.
- அகல் சுழலிதழ்(காக்லியேட்)'' – சுருள் வடிவில் திருகி அமைந்தது
- *சுழல் மடிப்பிதழ்(கன்டார்டிபிளிகேட்)* – முறுக்கிய மேலும் மடிப்புள்ளதாகஅமைந்தது
- * ஐங்கவையிதழ்(குவின்கன்ஸியல்)* – ஐந்து இதழ்களில், இரண்டு அல்லி இதழ்கள் அல்லது புல்லி இதழ்கள் மற்ற எல்லாவற்றிற்கும் வெளியே உள்ளன, அடுத்தஇரண்டு இதழ்கள் எல்லாவற்றிற்கும் உள்ளே உள்ளன, மற்றும் ஐந்தாவது இதழின் ஒரு விளிம்பு வெளிப்புறமாகவும் மற்றொரு விளிம்பு உட்புறமாகவும் அமைந்துள்ளது
- *ஒழுங்கற்ற சுழல் இதழ்*
- *குறுக்கு மறுக்கு இதழ்*
- *உள் மடிந்த இதழ்*– உள் புறமாக மடிந்துஅமைந்தது
- *திறந்த இதழ்* – அல்லி இதழ்கள் அல்லது புல்லி இதழ்கள் ஒன்றுடன் ஒன்று தழுவாத அல்லது ஒன்றுக்கொன்று தொடாமலும் அமைந்தது
- *மறுஇரட்டித்தல்* – வெளிப்புறமாக மடிந்துஅமைந்தது
- *தொடு இதழ்* – அடுத்தடுத்த அல்லி இதழ்கள் அல்லது புல்லி இதழ்கள் இதழ்கள் ஒன்றையொன்று தழுவாமல் தொட்டுக் கொண்டிருக்கும்.
# கடல் குளிரூட்டல்

**கடல் குளிரூட்டல்** (*Marine Refrigeration*) என்பது கடல் பயணத்தின் போது பொருள்கள் அழுகிக் கெட்டுப் போகாமலும், இயற்கைத் தன்மை மாறாமலும் பாதுகாத்து எடுத்துச் செல்வதற்குத் தேவைப்படுகிறது.
# கடல் குளிரூட்டல்

## குளிரூட்டும் பொருள்கள்

கடல் குளிரூட்டல் கருவியில் சில சமயங்களில், கப்பலில் எடுத்துச் செல்லப்படும் பொருட்களே குளிரூட்டியாகப் பயன்படுத்தப்படுகிறது. எடுத்துக்காட்டாக: அம்மோனியா, பெட்ரோலியப் பொருட்கள், புரோப்பேன், பியுட்டேன்.
# கடல் குளிரூட்டல்

## விளக்கம்

விரைவில் அழுகிக் கெட்டு போகும் பொருட்கள் நீண்ட நாள் கெட்டுப் போகாமல் எந்த தட்ப வெப்ப நிலையில் இருக்க வேண்டுமோ அதே நிலையில் அலை கடல் குளிரூட்டல் மூலமாகப் பாதுகாக்கப்படுகின்றன. இந்த அறைகள் முழுவதும் நன்கு வெப்பக் காப்பிடப்பட்டு இருக்க வேண்டும். இல்லையெனில் வெளிப்புறம் நிலவக் கூடிய கடலின் தட்ப வெப்பம் அறைக்குள் புகுந்து அறையின் தட்ப வெப்ப நிலையை மாற்றுவதோடு பொருள்களை அழுகச் செய்துவிடும்.  
பாதுகாப்பு அறைகளில் தேவையான தட்ப வெப்ப நிலையை ஏற்படுத்த நேரடியாக ஆவியாகக் கூடிய முறையே அனைத்து கடல் குளிரூட்டியிலும் பயன்படுத்தப்படுகிறது. இந்த முறையில் நீர்மக் குளிரூட்டி குளிர் சுருளுக்குள் செலுத்தப்படுகிறது. குளிரூட்டிச் சுருள், சரக்குகள் வைக்கப்பட்டுள்ள அறையில் அமைக்கப்பட்டிருக்கும். அந்த குளிர் சுருளுக்குள் உள்ள நீர்மகுளிரூட்டி அந்த அறையில் நிலவக் கூடிய வெப்பத்தை எடுத்துக் கொண்டு அந்த சுருளுக்குள் ஆவியாகிறது. இவ்விதம் ஆவியான குளிரூட்டி காற்று அமுக்கியை அடைகிறது. அங்கு ஆவிநிலையிலுள்ள குளிரூட்டி மிகுஅழுத்தத்திற்கு உட்படுத்தப்படுகிறது. உடன் இந்த மிகு அழுத்தம் ஆவிநிலையிலுள்ள குளிரூட்டி, குளிர் நீர்மமாக்கியை அடைந்து அங்கு நீர்ம நிலையை அடைகிறது.  
நீர்ம நிலையில் மிகுந்த அழுத்தம் கொண்ட குளிரூட்டி ஒரு அழுத்தக்கலனில் தொகுக்கப்படுகிறது. இங்கிருந்து இந்த மிகுவழுத்த நீர்மக்குளிரூட்டி, குளிரூட்டி அடைப்பிழழில் (closed valve) மிகு அழுத்தத்திலிருந்து குறை அழுத்தத்திற்கு நெருக்கம் செய்யப்படுகிறது. இக்குறையழுத்தக் குளிரூட்டி, குளிர் சுருளை மீண்டும் அடைந்து அந்த அறையில் நிலவும் வெப்பத்தை எடுத்துக் கொண்டு ஆவியாகிக் காற்றழுத்தியை அடைகிறது. இவ்வாறு தொடர்ச்சியாக அ்ந்த அறையில் உள்ள வெப்பத்தை எடுத்துக் கொண்டு மீண்டும் மீண்டும் ஆவியாவதால் அந்த அறைக்கு தேவையான தகுந்த தட்ப வெப்ப நிலை ஏற்படுத்தப்படுவதால், அங்குள்ள பொருள்களும் அவற்றின் இயற்கை தன்மை மாறாமலும் பாதுகாக்கப்படுகிறது.
# கடல் குளிரூட்டல்

## நீர்மச் சரக்குகள் பாதுகாக்கும் முறை

நீர்மநிலையில் உள்ள வளிமங்களை நீர்ம நிலையிலேயே கடற்பயணத்தின் போது கொண்டு செல்லக் கடல் குளிரூட்டல் மிகவும் தேவைப்படுகிறது. நீர்மநிலையில் உள்ள வளிமங்கள் அம்மோனியா, குறைந்த அழுத்த நிலையில் உள்ள பெட்ரோலிய வளிமங்கள், புரோப்பேன், பியுட்டேன் ஆகியவை சாதாரண தட்ப வெப்ப நிலைக்கே ஆவியாகும். இந்த நீர்மநிலையில் உள்ள வளிமங்கள் நிரப்பப்பட்ட கலன்களை மிக குறைந்த வெப்ப நிலையிலேயே கடற்பயணத்தின் போது பாதுகாக்க வேண்டும்.  
எந்த வளிமமும் அதன் நீர்மநிலையில் இருந்து, ஆவி நிலைக்கு மாறும் போது சிறிது உள்ளுறை வெப்பத்தை (latent heat) அதன் நீர்மத்தில் இருந்து கவர்ந்து கொள்ளும். ஆதலால், அந்த நீர்மத்தின் வெப்பநிலை சிறிது குறையும். இவ்வாறு தொடர்ச்சியாக ஆவியாகும் போது அந்த நீர்மத்தின் வெப்பநிலை மிக மிகக் குறைந்து விடும். இந்த அடிப்படையே கடல் குளிரூட்டலில் நீர்மநிலையில் உள்ள வளிமங்களை நீர்மநிலையில் நிலைத்திருக்கச் செய்கிறது. முழுமையாகக் காப்பிடப்பட்ட கலன்களில் நிரப்பப்பட்டுள்ள நீர்ம வளிமங்களில் ஏற்படக்கூடிய வளிமங்களை அகற்றி அந்த வளிமங்களை மிகு அழுத்தத்திற்கு அழுத்த வேண்டும். இவ்விதம் அந்தக்கலனில் உருவாகக்கூடிய வளிமங்கள் தொடர்ச்சியாக வெளியேறி நீர்மமாக அந்தக் கலத்திற்கே மீண்டும் அனுப்பி வைக்கப்படும். தொடர்ச்சியாக அந்த வளிமங்கள் அந்தக் கலனிலிருந்து வெளியேறுவதால் அந்தக் கலனில் வளிமங்கள் மீண்டும் மீண்டும் உருவாக இயலும். அதனால் அந்த நீர்மநிலை வளிமங்களின் வெப்ப நிலையை எந்த வெப்ப நிலையில் அவை நீர்மமாக நிலைத்திருக்குமோ, அதே வெப்ப நிலையில் கடற்பயணத்தின் போது பாதுகாக்கவும் முடியும். மேலும் இயற்கை வளிமங்களை நீர்ம நிலையில் கொண்டு செல்லும் போது, அந்த நீர்மத்தில் உருவாகக் கூடிய வளிமங்கள் கடல் கொதிகலனை இயக்கவும் பயன்படுகிறது. இவ்விதமாக அந்தச் சரக்குகள் குளிரூட்டியாகக் கடல் குளிரூட்டலில் பயன்படுகிறது.
# கடல் குளிரூட்டல்

## கடல் குளிரூட்டலின் பயன்கள்

கப்பல் பயணம் செய்யக்கூடிய மாலுமிகளுக்கும், கப்பற் பயணிகளுக்கும் தேவையான உணவு வகைகளைக் கெட்டுப் போகாமல், சுவை குன்றாமல் பாதுகாக்கவும் இது மிகத் தேவையானது ஒருசில நீர்மச் சரக்குப் பொருள்கள், சாதாரண சுற்றுபுறத் தட்ப வெப்ப நிலைக்கே ஆவியாகும் தன்மையுடையவை. அவற்றை நீர்ம நிலையிலேயே கடற்பயணத்தில் பாதுகாக்க கடல் குளிரூட்டல் உதவுகிறது. மேலும், கப்பற் பயணிகளும் மாலுமிகளும் தங்கியிருக்கும் அறைகளில் குளிரூட்டிகளாக பயன்படுத்தப்படுகிறது.
# வில்லியம் ரெஜினால்ட் டீன்

**வில்லியம் ரெஜினால்ட் டீன் **(1896–1973) ஒரு ஆங்கிலேய பயன்முறைக் கணக்கியலாளா் மற்றும் பாய்ம இயக்கவியலாளா். ஆராய்ச்சியில் இவரது ஆர்வம் ஸ்டோக் பாய்வு , திண்ம இயக்கவியல் மற்றும் வளைந்த நீரிடைவழிகளில் பாய்வு ஆகியவற்றை உள்ளடக்கியது. இவரது பெயரைக் கொண்டிருப்பது பாய்மவியலில் பயன்படும் டீன் எண்ணாகும்.  
தாழ்வான ரேய்னால்ட்ஸ் எண்களில், மீட்சிப்பண்பின் வழிமுறைகளைச் செயல்படுத்தி பாய்மங்களின் ஓட்டத்தைப் பற்றிய முன்னோடி வேலையை டீன் மேற்கொணடார். வளைந்த குழாய்களில் சுவற்றுடனான இடைவெளியால் சுவற்றினருகில் செதுக்கோட்டத்தில் ஏற்படும் அலைக்கழிப்பு, மூலையில் ஏற்படும் ஓட்டம் போன்ற இரண்டாம் நிலை பாய்வோட்டத்துக்கான தீர்வுகள் இவருடைய புகழ்பெற்ற படைப்புகளாகும்.  
டீன், கேம்பிாிட்ஜிலுள்ள திரித்துவக் கல்லுாரியில் தனது இளங்கலை பட்டத்தைப் பெற்றாா். இம்பீரியல் கல்லுாரியில் ஐந்து ஆண்டுகள் கழித்த பின்திரித்துவக் கல்லுாரியின் ஓா் உயரிய ஆய்வாளரானார்.போாின்போது *M.I.D.ன் எதிா் வளியூர்தி பரிசோதனைப் பிரிவில் கணிதம் சார்ந்த பணிகளை இவர் மேற்கொண்டாா்.* இலண்டன் பல்கலைக்கழகக் கல்லூரியில் 1964ல் இங்கிருந்து தான் ஓய்வு பெறும்வரை பயன்முறைக் கணிதத்துறையில் கோல்ட்ஸ்மிட் இருக்கையையும், அரிசோனா பல்கலைகழகத்தில் ஓர் இருக்கையையும் வகித்துவந்தார்.
# நன்றுடையான் விநாயகர் கோயில்

**நன்றுடையான் விநாயகா் கோயில்** (*Nandrudayan Vinayaka Temple*), திருச்சிராப்பள்ளியில் உள்ள தேவதானத்தின் அருகில் கிழக்கு பொலிவார்ட் சாலையில் அமைந்துள்ளது. இக் கோயிலில் விநாயகர் முதன்மையான தெய்வமாக காட்சியளிக்கின்றாா். விநாயகர் சிலை மனித உருவில் சித்தரிக்கப்பட்டிருக்கும் ஒரே கோயில் நன்றுடையான் விநாயகா் கோயில் ஆகும்.
# நன்றுடையான் விநாயகர் கோயில்

## வரலாறு

திருச்சிராப்பள்ளியில் உள்ள நன்றுடையான் விநாயகா் கோயில் மிகப் பழமையான இந்து ஆலயங்களில் ஒன்றாகும். 7 ஆம் நூற்றாண்டைச் சேர்ந்த நாயன்மாரும், சம்பந்தரும் இத்திருத்தலத்தைப் புகழ்ந்து பாடியுள்ளார்கள்.
# நன்றுடையான் விநாயகர் கோயில்

## கட்டிடக்கலை

இக் கோயில் திராவிடக் கட்டிடக்கலைபாணியில் கட்டப்பட்டுள்ளது. 5 அடி உயரமான விநாயகர் சிலை மனித உருவில் அமைந்துள்ளது. மேலும் மிகப்பொிய நந்தி கிழக்கு முகமாக அமைந்துள்ளது. கோயில் வளாகத்திற்குள் 4 அடி உயரம் கொண்ட ஆதி விநாயகருக்கென்று சன்னதி உள்ளது. கோயிலின்உள்ளே ஆதிசங்கரர், வேத வைசியர், காயத்ரி, சதாசிவ பிரம்மேந்திரர்மற்றும் பட்டினத்தாாின்சிலைகளும் உள்ளன.
# திருக்கடிகுளம்

**திருக்கடிகுளம்** எனும் ஊர் காவிரியின் தென் கரையில் உள்ள 109 ஆம் பாடல் பெற்ற தலமாகும். கற்பக விநாயகர் இங்குள்ள பெருமானைப் பூசித்து மாம்பழம் பெற்றதால் கற்பகனார் கோயில் என்றும் இவ்வூரை மக்கள் குறிப்பிடுகின்றனர். இவ்வூர் திருத்துறைப்பூண்டி பேருந்து நிலையத்தில் இருந்து 17 கிலோ மீட்டர் தொலைவில் அமைந்துள்ளது.
# பனிப்புயல்

பனிப்புயலால் பாதிக்கப்பட்ட பனிச்சறுக்கு வீரர்கள்.]]
ஒன்றாரியோவில் நள்ளிரவில் ஏற்பட்ட ஒரு கடும் பனிப்புயல்.]]
**பனிப்புயல்** (*Blizzard*) என்பது வட மற்றும் தென் துருவங்களிலிருந்து வீசும் புயல்காற்றில் சிதறுண்ட பனிக்கட்டிகளும் கலந்து வரும் ஒரு கடுமையான ஒரு நிகழ்வாகும். இது வலுவான காற்று மற்றும் குறைந்த தெரிவுநிலை ஆகியவற்றால் வகைப்படுத்தப்படுகிறது. இது நீண்ட காலத்திற்கு நீடிக்கும் பொதுவாக குறைந்தது மூன்று அல்லது நான்கு மணிநேரம் கூட இது நிலைத்திருக்கும்.
லங்காக்சயர், பர்ரோ-வித்-பர்ரோவுக்கு அருகில் ஏற்பட்ட பனி மூட்டம்]]  
தரைப் பனிப்புயல் என்பது பனிப்பொழிவு இல்லாத வானிலை நிலையாகும். ஆனால் தரையில் உள்ள தளர்வான பனியானது பலத்த காற்றால் தூக்கி வீசப்படுகிறது. பனிப்புயல்கள் அபரிமிதமான அளவைக் கொண்டிருக்கலாம். மேலும், இவை பொதுவாக நூற்றுக்கணக்கான அல்லது ஆயிரக்கணக்கான கிலோமீட்டர்கள் வரை நீண்டிருக்கும்.
# பனிப்புயல்

### பனிப்புயல் வீசும் பகுதிகள்

மத்திய கிழக்குக் கனடா, சோவியத் உருசியா, அமெரிக்காவின் மிசிசிப்பி வடிகால்பகுதி ஆகியவை பனிப்புயல் வீசும் பகுதிகளாகும்.
# பனிப்புயல்

### பனிப்புயலின் இயல்புகள்

பனிப்புயல் சிலசமயம் மணிக்கு 300 கிலோமீட்டர் வேகத்தில் வீசுவதுண்டு. பனிப்புயலால் பெருஞ்சேதம் உண்டாகும். இப்புயல் எப்போது எத்திசையில் வீசக்கூடும் என்பதை வானிலை ஆராய்ச்சி நிலையம் முன்னதாகவே தெரிந்து அறிவிக்க முடியும். இதனால் தக்க பாதுகாப்பு ஏற்பாடுகளைச் செய்து கொள்ள முடிகிறது.  
=
# சைலோசு

**சைலோசு** (*Xylose*, *cf.* , *xylon*, "மரம்") . இது ஒரு சர்க்கரை ஆகும். முதன் முதலில் இது மரத்திலிருந்து பிரித்தெடுக்கப்பட்டதால் இப்பெயர் பெற்றது. இது ஒரு ஒற்றைசர்க்கரை வகையைச் சார்ந்தது. ஐந்து காிமம் அணுக்களையும், ஆல்டிகைடை வினைத்தொகுதியாகவும் கொண்டுள்ளதால் இது ஐங்கரிச்சர்க்கரை என அழைக்கப்படுகிறது. இது உயிரித்திரளின் முக்கிய அங்கமான அரைச்செலுலோசுலிருந்து பெறப்படுகிறது. பெரும்பாலான சர்க்கரைகள் அதன் நிலைமைகளைப் பொறுத்து பல்வேற கட்டமைப்புகளைக் கொண்டுள்ளன. இதில் ஆல்டிகைடு தொகுதி ஆச்சிசன் குறைக்கும் சர்க்கரையாக உள்ளது.
# சைலோசு

## அமைப்பு

சைலோசு என்பதன் இரசாயன சூத்திரம் HOCH<sub>2</sub>(CH(OH))<sub>3</sub>CHO ஆகும்.
# கபால சிட்டி ஸ்டேடியம்

**கபலா பெருநகரம் ஸ்டேடியம்** என்பது அஜர்பைஜான், கபாலாவில் உள்ள பல-பயன்பாடு அரங்கம் ஆகும். இது தற்போது பெரும்பாலும் கால்பந்து போட்டிகளுக்காக பயன்படுத்தப்படுகிறது, இது கபலா FK இன் ஸ்டேடியம் ஆகும். இந்த அரங்கத்தில் 2,000 பார்வையாளர்களின் அனைத்து திறமையும் இருக்கும்.
இது 2012 இல் ஸ்டேடியம் புனரமைக்கத் விளையாட்டரங்கம்திட்டமிடப்பட்டு, 15,000 இடங்கள் வரை அரங்கத்தின் திறனை விரிவுபடுத்துகிறது.
# பூட்டான் உச்ச நீதிமன்றம்

**பூட்டான் உச்ச நீதிமன்றம்** (*Supreme Court of Bhutan*) பூட்டான் இராச்சியத்தின் அரசியலமைப்பினை பரிசீலனை மற்றும் மொழிபெயர்ப்பு செய்யக்கூடிய மிக உயரிய நீதிமன்றஅமைப்பு ஆகும்.
# பூட்டான் உச்ச நீதிமன்றம்

## பூட்டான் உச்ச நீதிமன்ற அமைப்பு

உச்ச நீதிமன்றம் ஒரு தலைமை நீதிபதி மற்றும் நான்கு இணை நீதிபதிகளைக் கொண்டது.இது மேல்முறையீட்டு நீதிமன்றமாகவும் செயல்படுகிறது. அத்தகைய மேல்முறையீட்டு நடவடிக்கைகளினால் இயற்கை பாதுகாப்பு மற்றும் பொதுமக்களின் முக்கியத்துவத்தை கருத்தில்கொண்டு வரையறுக்கப்பட்டு உள்ள அசல் மேல்முறையீட்டு அதிகார வரம்பிற்கு உட்பட்டு கேள்விகள்கேட்பதற்கு அதாவது "உச்ச நீதிமன்றத்தின் கருத்தை பெற தகுதி உள்ளது". பூட்டான் அரசர்,அதன் அரசியலமைப்பில் குறிப்பிடப்பட்டு உள்ள எந்தவொரு கருத்திற்கும் உரிய விளக்கம் உச்சநீதிமன்றத்திடம் கேட்க முடியும்; உச்ச நீதிமன்றமும் அதனைப் பரிசீலனை செய்து, அரசரால் குறிப்பிடப்பட்டுள்ள கருத்திற்கான உரிய பரிந்துரைகளை சமர்ப்பிக்க வேண்டும்.
# பூட்டான் உச்ச நீதிமன்றம்

## நீதிபதி நியமனம் மற்றும் விதிமுறைகள்

உச்ச நீதிமன்றத்தின் தலைமை நீதிபதி "பூட்டானின் தலைமை நீதிபதி" என்றும் அழைக்கப்படுகிறார். உச்ச நீதிமன்ற தலைமை நீதிபதி, இணை நீதிபதிகள் நியமனமானது, சக நீதிபதிகளில் இளையோர் மற்றும் மூத்தோரைக் கருத்தில் கொண்டும், பணியில் சிறந்தவர்களைக் கணக்கில் கொண்டும் தேர்ந்தெடுக்கப்படுகிறார்கள். தலைமை நீதிபதியின் பணிக்காலமானது, பணியில் அமர்ந்து 5 ஆண்டு காலம் அல்லது 65 வயது அடையும் வரையும், மற்ற இணை நீதிபதிகளுக்கு பணியில் அமர்ந்து 10 ஆண்டுகள் அல்லது 65 வயது அடையும் வரைகுயுமாகும். பூட்டானின் உச்சநீதி மன்றத்தின் அனைத்து நீதிபதிகளுக்கும் அதிகபட்சம் இரண்டு முறை மட்டுமே உரிய விதிகளின்படி பணி நீட்டிப்பு வழங்க முடியும். அதேநேரத்தில் தங்கள் பதவிக்காலத்தின்போது குற்றச்செயல்களில் ஈடுபட்டு, அவர்கள் மீது கூறப்படும் குற்றச்சாட்டுக்கள் தேசிய குற்றவியல் ஆணைக்குழுவின் பரிந்துரையின் பேரில் நிரூபிக்கப்பட்டால், அரசரின் கட்டளையின்படி ஒழுங்கு நடவடிக்கை, தணிக்கை மற்றும் இடைநீக்கம் செய்யப்படுவர்.
# பூட்டான் உச்ச நீதிமன்றம்

## தேசிய நீதித்துறை ஆணையம்

தேசிய நீதித்துறை ஆணையம் என்பது 4 பேர் கொண்ட பூட்டான் தலைமை நீதிபதி தலைமையிலானது ஆகும். உச்சநீதிமன்றத்தின் மிகவும் மூத்த இணை நீதிபதி தேசிய நீதித்துறை ஆணையத்தின் ஒரு உறுப்பினராக இருப்பார்.
# பூட்டான் உச்ச நீதிமன்றம்

## தலைமை நீதிபதிகளின் பட்டியல்கள்

| 5 ஆண்டுகள், 10 மாதங்கள் |
| --- |
# பூட்டான் உச்ச நீதிமன்றம்

## மேலும் பார்க்க

- அரசியலமைப்பு பூட்டான்
- நீதித்துறை
# விக்கிப்பீடியா:புதியவர்களுக்கு மனஅழுத்தம் தராதீர்

ஒவ்வொரு விக்கிமீடியப் பக்கமும், கட்டுரையும், எந்த ஒரு நிரற்கட்டகமும், ஏற்கனவே பங்களிப்பு செய்து வருபவர்களாலும், **புதிய பங்களிப்பாளர்களும்** இணைந்தே விரிவாக்கப்படுகின்றன.  
நினைவிற்கொள்க: பல ஆண்டுகளாக பங்களிப்பு செய்து வரும், எப்பயனரும் புதியவர்களே! ஏனெனில், ஒவ்வொருவரும், ஒரு குறிப்பிட்ட பங்களிப்பில்/பங்களிப்புகளில் மட்டுமே அனுபவம் உடையவர்களாக உள்ளனர். எனவே, **கற்றது கைமண் அளவு** என்ற நம் முதுமொழிக்கு ஒப்ப, பங்களிப்பு செய்யும், ஒவ்வொருவரும் கற்க வேண்டியன ஏராளம். இந்நோக்கில், எந்த ஒரு விக்கிமீடியப் பங்களிப்பாளர்களும், *புதிய பங்களிப்பாளர்களே* என்ற கூற்று மிகையல்ல.
# தேசிய நெடுஞ்சாலை 108 (இந்தியா)

**தேசிய நெடுஞ்சாலை 108** (*National Highway 108* - NH 108) என்பது இந்தியாவில் உள்ள ஒரு நெடுஞ்சாலை ஆகும். இது திரிபுராவில் வடக்கு திரிபுரா மாவட்டத்தில் உள்ள பனிசாகரிலிருந்து தொடங்கி மிசோரத்திலுள்ள அய்சால் வரை நீள்கிறது. இச்சாலையானது லெங்புய் விமான நிலையத்தை மிசோரத்தின் தலைநகரான அய்சாலுடன் இணைக்கிறது. இந்நெடுஞ்சாலையானது சாவ்ல்னுவாம் மற்றும் மாமித் ஆகிய நகரங்கள் வழியாகச் செல்கிறது.
# வாலில்லா டென்ரிக்

**வாலில்லா டென்ரிக்** (Tailless tenrec) என்ற விலங்கு மடகாசுகர் பகுதியில் காணப்படுகிறது. இந்த விலங்கு பாலூட்டிகளிலேயே அதிக அளவு குட்டிபோடும் தன்மை கொண்டதாக உள்ளது. இந்த உயிரி ஒவ்வொரு முறையும் 32 குட்டி போடுகிறது. அதிக அளவு குட்டிகள் போட்டாலும், எல்லா குட்டிகளுமே பொியதாவதில்லை. சில குட்டிகள் பிறந்ததுமே காலநிலை மாறுபாட்டால் இறந்து விடுகின்றன. மீதமுள்ள குட்டிகள் மட்டுமே வளா்ந்து பொியதாகின்றன.  
மடகாசுகர் தாயகம் மட்டுமன்றி, இது காம்ரோசு, மாருத்தீவுகள், ரீயுனியன், சேசெல்லெசு ஆகிய தீவுக் கூட்டங்களிலும் காணப்படுகிறது; இது இங்கு நோக்கத்தோடே அறிமுகப்படுத்தப்பட்டது.  
வாலில்லா டென்ரிக் தான் ஒரே நேரத்தில் நெடுங்காலம் வரை, ஒன்பது மாதங்கள் வரை, மாரியுறக்கம் கொள்ளும் முதல் வெப்பமண்டலப் பாலூட்டியாகும். இது வயிற்று ஒட்டுண்ணியான அக்கந்தொசெபலாவின் *புரோமோனிலிபார்மிசு கிரிசுட்டேட்டசு* இன ஓம்புயிரியாகும்.
# மன்சூர் பராமி

**மன்சூர் பராமி** (*Mansour Bahrami*), (26 ஏப்ரல், 1956)] என்பவர் ஓய்வுபெற்ற டென்னிஸ் வீரராவார். வலக்கை டென்னிஸ் விளையாட்டு வீரரான இவர் ஈரான் நாட்டைச் சேர்ந்தவர். இவர் இரட்டைக் குடியுரிமையாய் பிரான்ஸ் நாட்டின் குடியுரிமையையும் 1989 முதல் கொண்டிருந்தார். 1989 ஆம் ஆண்டு *பிரெஞ்சு ஓப்பன்* இரட்டையர் பிரிவில் இறுதிப் போட்டியில் விளையாடினார். 1988 ஆம் ஆண்டின் *ஜெனீவா ஓப்பன்* இரட்டையர் பிரிவில் வெற்றி பெற்றார். இவர் அவரது தந்திரோபாய விளையாட்டு முறையால் மிகவும் பிரபலமானார். 1974 முதல் தொழில்முறை ரீதியாக *டென்னிஸ்* விளையாடத் தொடங்கிய இவர் 2003 ஆம் ஆண்டில் டென்னில் விளையாடுவதிலிருந்து ஓய்வு பெற்றார்.
# மன்சூர் பராமி

## போட்டி விபரம்

**ஏடிபி மாஸ்டர்ஸ் வரிசை (0-2)**  
| ஏடிபி டூர் (2-7) | } |
| --- | --- |
# மன்சூர் பராமி

## விளையாட்டு வாழ்க்கை

ஈரானிய நாட்டில் டென்னில் விளையாட போதுமான வீரர்கள் இல்லாதபோது இவர் விளையாடத் தேர்தெடுக்கப்பட்டார். தனது 16 ஆம் வயதில் டேவிஸ் கோப்பைப் போட்டியின் இறுதி ஆட்டத்தில் விளையாடி அணிக்கு வெற்றியைப் பெற்றுத் தந்தார். ஆனால் 1970 களில் ஏற்பட்ட ஈரானியப் புரட்சியின் காரணமாய் இவரது விளையாட்டு பாதிக்கப்பட்டது. இதன் காரணமாய் இவர் பிரான்சு நாட்டிற்குப் புலம் பெயர்ந்தார்.
# பைரனோசு

**பைரனோசு (Pyranose**) என்பதுகுறைசாக்கரைடுவின்தொகுப்புஆகும்.ஐந்துகார்பன்அணுக்கள்மற்றும்ஒருஆச்சிசன் அணுவினையும் பெற்று இதன் இராசயன கட்டமைப்பு ஆறு உறுப்புகளைக் கொண்ட வளையமாக உள்ளது. மற்றகார்பன்கள்வெளிவளையங்களில்இருக்கலாம். வேற்றணு வளையச்சேர்மமானபைரேன்சேர்மத்தைஒத்துபைரனோசுஎன்றபெயரைப்பெற்றுள்ளது.ஆனால்இதில்இரட்டைபிணைப்புகள்இருப்பதில்லை.  
****டெட்ராஐதரோபைரன்****  
| பெயர் | **டெட்ராஐதரோபைரன்** | α-<small>D</small>-(+)-குளுக்கோபைரனோசு |
| --- | --- | --- |
| அமைப்பு வாய்ப்பாடு |  |  |
| **டெட்ராஐதரோபைரன்** வளையத்தை <span>**நீல**</span> நிறம் குறிக்கிறது. | **டெட்ராஐதரோபைரன்** வளையத்தை <span>**நீல**</span> நிறம் குறிக்கிறது. |  |
# பைரனோசு

## வெளிவடிவ அமைப்பு

மடிப்பாதல்செயல்மூலம்பைரனோசுமொத்தம் 38தனித்துவமானவெளிவடிவஅமைப்புகளைப்பெற்றுள்ளது.அவை2 நாற்காலிகள், 6 படகுகள், 6 வளைவு-படகுகள், 12 அரை நாற்காலிகள், மற்றும் 12 உறைகள்.